Diari Oficial de la Generalitat Valenciana


Sumari del DOGV 8516, del 28-03-2019 (2019/2774)

RESOLUCIÓ de 12 de març de 2019, de la Conselleria d'Hisenda i Model Econòmic, per la qual es convoca una beca per a la realització de pràctiques professionals en les dependències de la Secretaria Autonòmica de Model Econòmic i Finançament.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8516

Data del DOGV
:   28-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2774


Data del document
:   12-03-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 12 de març de 2019, de la Conselleria d'Hisenda i Model Econòmic, per la qual es convoca una beca per a la realització de pràctiques professionals en les dependències de la Secretaria Autonòmica de Model Econòmic i Finançament. [2019/2774]  
En el marc de la política de la Generalitat dirigida a la integració i especialització de joves llicenciats o graduats universitaris que han finalitzat els estudis en dates recents, la Conselleria d'Hisenda i Model Econòmic, convoca la concessió d'una beca amb la finalitat de completar la seua formació i especialització professional, dins de l'àmbit de l'Administració pública valenciana.  
L'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic, estableix en l'article 1.4, que la convocatòria de les beques es realitzarà mitjançant ordre o resolució dictada per la persona titular de la Conselleria d'Hisenda i Model Econòmic, i que haurà de publicar-se en el Diari Oficial de la Generalitat Valenciana.  
Les beques d'aquesta convocatòria no estan subjectes a la política de la competència de la Unió Europea en matèria d'ajudes públiques. I per tant, de conformitat amb el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present convocatòria no necessita notificació a la Comissió Europea, per no reunir els requisits de l'article 107.1 del Tractat de funcionament de la Unió Europea, ja que, per raó de les persones beneficiàries i de l'objecte de les beques - realització de pràctiques professionals - aquestes accions subvencionables no afecten la competència, ni intercanvis comercials entre els estats membres, i tampoc afavoreixen determinades empreses o produccions. Amb la percepció d'aquestes beques no hi ha cap avantatge econòmic, ni desenvolupament d'activitat econòmica en el mercat relacionat amb l'oferta de béns i serveis, que permeten la possibilitat de falsejament de la competència en els intercanvis esmentats.  
  
En virtut del que s'ha exposat i de conformitat amb el que estableixen els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte i nombre de beques  
Convocar la concessió en règim de concurrència competitiva d'una beca a fi de realitzar pràctiques en matèria d'anàlisi de dades i tractament de la informació en la Secretaria Autonòmica de Model Econòmic i Finançament.  
La beca està dirigida a completar la formació de joves titulats universitaris a través de la millora i especialització professional d'una persona llicenciada o graduada, indistintament, en Economia, en Informàtica, en Matemàtiques, en Estadística, o en Informació i Documentació.  
  
  
Segon. Bases reguladores de la convocatòria i Règim normatiu europeu  
1. La convocatòria es regirà per les bases reguladores aprovades per l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic.  
2. La beca a concedir no està subjectes a la política de la competència de la Unió Europea en matèria d'ajudes públiques, tal com preveu el preàmbul de l'ordre de bases reguladores d'aquesta convocatòria mencionada en l'apartat anterior. De conformitat amb el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present convocatòria no necessita notificació a la Comissió Europea, per no reunir els requisits de l'article 107.1 del Tractat de funcionament de la Unió Europea.  
Tercer. Dotació econòmica i finançament  
1. De conformitat amb l'article 17.1 i la disposició final segona del Decret 132/2009, de 4 de setembre, del Consell, pel qual es regula la concessió de beques, la quantia bruta mensual de la beca en 2019 serà de 1.064,49 euros. Aquesta quantitat haurà d'augmentar-se, si escau, aplicant-se el percentatge previst en l'article tres del Reial Decret llei 24/2018, de 21 de desembre, pel qual s'aproven mesures urgents en matèria de retribucions en l'àmbit del sector públic.  
Sobre l'import brut mensual de la beca, es practicarà la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social, en els termes establits en el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desplegament d'allò que es preveu en la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social.  
2. De conformitat amb el Reial decret 1493/2011, de 24 d'octubre, la quota empresarial de la Seguretat Social corresponent a cada persona adjudicatària de beca, es finançarà a càrrec de la mateixa aplicació i codi de línia - assenyalat en el punt 1 d'aquest apartat - que la respectiva beca, per l'import que corresponga segons la normativa vigent en la matèria.  
3. La beca prevista en la present convocatòria es finançarà en l'exercici 2019 a càrrec del programa pressupostari 611.40, línia de subvenció S5122000 del pressupost de la Generalitat per un import màxim de 6.709,33 euros. L'anualitat corresponent a 2020, per un import de 6.722,25 euros, quedarà condicionada a l'existència de crèdit adequat i suficient en el pressupost de la Generalitat.  
4. En cas de pròrroga de la beca ?sempre que hi haja crèdit adequat i suficient en els pressupostos de la Generalitat per a l'exercici a què afecte la pròrroga- amb subjecció al que es disposa en l'apartat huité de la present resolució, la quantia bruta mensual procedent de la beca es determinarà d'acord amb el Decret 132/2009, de 4 de setembre, del Consell, pel qual es regula la concessió de beques.  
  
Quart. Requisits de les persones beneficiàries  
1. Les persones sol·licitants de la beca hauran de complir els requisits establits en l'article 2 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic, en la data de finalització del termini de presentació de les sol·licituds.  
2. No podran optar a la beca els qui, en el moment de publicar-se la convocatòria, estiguen gaudint d'una altra beca de pràctiques professionals en la Generalitat, excepte en els casos següents:  
a) Que es concórrega a la mateixa beca que ja s'està gaudint, per haver-se obtingut en una convocatòria anterior.  
b) Que falten menys de dos mesos per a la finalització de la beca de la qual ja estan gaudint les persones sol·licitants, en la data de finalització del termini de presentació de sol·licituds.  
3. La no presentació de la persona aspirant a l'entrevista comportarà la seua exclusió de la convocatòria.  
  
Cinqué. Termini, lloc i forma de presentació de les sol·licituds  
1. Les persones aspirants a obtindre la beca presentaran, exclusivament per via electrònica, la seua sol·licitud i el currículum de forma completa ?segons els models normalitzats que figuren en l'annex- en el termini de 20 dies hàbils, a partir de l'endemà de la publicació de la present resolució en el Diari Oficial de la Generalitat Valenciana. En cas de presentació de més d'una sol·licitud únicament es tindrà en compte l'última presentada i s'arxivaran les anteriors.  
2. Tots dos documents són obligatoris i estaran accessibles en la seu electrònica de la Generalitat, https://sede.gva.es. En emplenar aquests formularis s'obtindrà l'autobaremació inicial dels mèrits adduïts en el currículum, que es calcularà de forma automàtica a partir de la informació aportada en aquest. El resultat d'aquesta baremació es visualitzarà com un camp més del formulari.  
3. Amb caràcter obligatori es presentaran exclusivament per via electrònica les sol·licituds de les persones aspirants a les beques objecte de la present convocatòria i, sense perjudici d'això, la presentació d'aquestes sol·licituds s'haurà d'ajustar al que es preveu en l'article 5 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic.  
  
Sisé. Ordenació i instrucció  
L'ordenació i instrucció del procediment per a la concessió de la beca convocada correspondrà a la Secretaria Autonòmica de Model Econòmic i Finançament.  
  
Seté. Presentació de documentació acreditativa dels mèrits  
1. El règim per a la presentació acreditativa dels mèrits serà l'establit en l'article 6 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic. Juntament amb la sol·licitud i al currículum presentat per via electrònica no s'acompanyarà cap documentació.  
2. Quan es faça públic el resultat de l'autobaremació inicial dels mèrits detallats en el currículum, l'òrgan instructor, a la vista d'això, determinarà el nombre corresponent de sol·licitants que hagen obtingut les millors puntuacions, els quals hauran de presentar la documentació acreditativa dels mèrits esmentats, així com el termini a aquest efecte.  
  
3. La valoració es realitzarà d'acord amb els criteris establits en l'article 11 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic.  
  
Huité. Duració de la beca  
La beca tindrà una duració màxima de 12 mesos, comptats des de la data que s'indique en les respectives resolucions de concessió, i es podran prorrogar, mitjançant una resolució expressa, fins a un període màxim de 12 mesos addicionals, sempre que hi haja crèdit adequat i suficient en els pressupostos de la Generalitat per a l'exercici a què afecte la pròrroga, i que el desenvolupament de l'activitat que s'estiga efectuant així ho requerisca o aconselle.  
  
Nové. Comissió avaluadora  
De conformitat amb l'article 7 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic, es crearà una comissió avaluadora per a la present convocatòria amb la composició següent:  
President: Nicolás Jannone Bellot, subdirector general de Finançament Autonòmic i Política Financera.  
Suplent: Vicente Ramos Caplliure, secretari general administratiu de la Conselleria d'Hisenda i Model Econòmic.  
Vocal: Irene Santamaría Paulo, cap del Servei de Finançament Autonòmic.  
Suplent: Miquel Aparici Gayón, cap de la Unitat d'Anàlisi i Estudis.  
  
Vocal amb funcions de secretària: Mercedes Gisbert Moya, cap de la Unitat d'Anàlisi i Avaluació del Finançament Autonòmic.  
Suplent: Isabel Zafrilla López, cap del Servei de Coordinació i Suport Tècnic.  
  
Deu. Mitjans de publicació i notificació dels diferents tràmits  
1. La publicació de les llistes previstes en el procés de selecció, es farà en la seu electrònica o portal institucional de la Generalitat en internet www.gva.es i en la pàgina web de la Conselleria d'Hisenda i Model Econòmic http://www.hisenda.gva.es.  
2. La resolució de concessió es publicarà en la seu electrònica esmentada en l'apartat 1 i també en el Diari Oficial de la Generalitat Valenciana, amb expressió de les bases de la convocatòria, del programa i crèdits pressupostari a què s'impute la beca atorgada, així com l'exprés esment de la persona beneficiària i de la finalitat de la beca.  
La publicació de la resolució de concessió produirà els efectes de notificació a les persones interessades, d'acord amb el que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Onze. Termini de resolució i efecte del silenci administratiu  
El termini màxim per a dictar i publicar la resolució serà de sis mesos, a comptar des de la data de publicació de la convocatòria, sense perjudici que puga ampliar-se en els termes previstos en la legislació bàsica de procediment administratiu comú. Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
  
Dotze. Òrgan competent per a la resolució i recursos  
1. La resolució de concessió de la beca convocada serà dictada per delegació per la persona titular de la Secretaria Autonòmica de Model Econòmic i Finançament. I això de conformitat amb la disposició addicional segona de l'Ordre 7/2017, de 9 d'agost, de la Conselleria d'Hisenda i Model Econòmic.  
2. La resolució que es dicte conformement al que es disposa en l'article anterior posarà fi a la via administrativa i contra aquesta es podrà interposar recurs potestatiu de reposició en el termini d'un mes a comptar des de l'endemà de la notificació o bé directament recurs contenciós administratiu, en el termini de dos mesos a comptar des de l'endemà de la notificació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Tretze. Dades de caràcter personal  
1. Les dades personals de les persones sol·licitants, recollides en el transcurs del procediment, s'inclouran en el fitxer de dades de caràcter personal denominat Beques de pràctiques professionals de la Generalitat, creat per l'Ordre 3/2011, de 8 de novembre, de la Conselleria d'Hisenda i Administració Pública, en els termes i amb les condicions que es recullen en la Llei orgànica 15/1999, de 13 de desembre, de protecció de dades de caràcter personal i en el seu reglament de desplegament, aprovat pel Reial decret 1720/2007, de 21 de desembre, de conformitat amb el que es disposa en la disposició addicional catorze de Llei orgànica 3/2018, de 5 de desembre, de protecció de dades personals i garantia dels drets digitals.  
2. Les persones titulars de les dades personals contingudes en aquest fitxer automatitzat podran exercir els seus drets d'accés, rectificació i cancel·lació davant la Direcció General de Tecnologies de la Informació i les Comunicacions.  
  
Catorze. Efectes  
La present resolució produirà efectes des de l'endemà de la publicació en el Diari Oficial de la Generalitat Valenciana.  
  
Quinze. Recursos contra la convocatòria  
Contra la present resolució, que posa fi a la via administrativa, d'acord amb l'article 114 de la Llei 39/2015, d'1 d'octubre, del procediment administratiu comú de les administracions públiques, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la publicació en el Diari Oficial de la Generalitat Valenciana, conformement al que disposen els articles 46 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
A més, abans d'acudir a la via judicial, podrà recórrer potestativament en reposició la resolució, davant el mateix òrgan que l'ha dictada, en el termini d'un mes comptat també des de l'endemà de la publicació en el Diari Oficial de la Generalitat Valenciana, de conformitat amb l'article 123 de la Llei 39/2015, d'1 d'octubre, del procediment administratiu comú de les administracions públiques.  
  
València, 12 de març de 2019.- El conseller d'Hisenda i Model Econòmic: Vicent Soler i Marco.